Symbol rozcestia O iných významoch výrazu *bisexualita či bisexuálnosť* pozri *bisexualita (rozlišovacia stránka)*.
Vlajka označujúca bisexualitu
**Bisexualita** alebo **bisexuálnosť** (bi = dvojitý, sexus = pohlavie) je typ sexuálnej orientácie jedinca (nazývaného **bisexuál**) k jedincom oboch pohlaví. Pojem označuje nevyhranenú pohlavnú orientáciu medzi heterosexualitou a homosexualitou. Oficiálne sa počet bisexuálne orientovaných ľudí odhaduje na 10 %.

Orientácia môže byť smerovaná k cis aj trans ľuďom.

Podľa výskumov známeho rakúskeho psychiatra Sigmunda Freuda ešte z roku 1905 má ľudská sexualita bisexuálny základ. Vychádzal z poznania, že v ženskom hormonálnom obraze síce dominujú hlavne ženské pohlavné hormóny (estrogén), ale nájdeme aj mužské (testosterón). V mužskom, naopak, hlavne mužské, ale aj ženské. Za ich reguláciu zodpovedá hypofýza. Na tento poznatok po niekoľkých desaťročiach nadviazal americký odborník Alfred Kinsey, ktorý zo vzorky 6 000 žien a 5 000 mužov všetkých vekových kategórií z rôznych kultúrnych a sociálnych vrstiev vytvoril sedemstupňovú škálu (prvým stupňom je nula a najvyšším číslo 6). Jednoznačná heterosexuálna orientácia dotyčného človeka reprezentovala 0 a číslo 6 výlučne homosexuálnu orientáciu. V pásme 2 - 4 sa teda nachádza bisexualita. Približne 13 % mužov uviedlo, že za posledné 3 roky boli prevažne homosexuálne orientovaní. Keďže sa všeobecne odhaduje, že homosexuálnym životom žije približne do 4 % ľudí, je výsledný odhad počtu bisexuálov približne 10 %.

„Negatívne a škodlivé postoje a predsudky" voči bisexuálnym ľuďom sa označujú ako bifóbia, prípadne širším výrazom homofóbia.

Všeobecná charakteristika
-------------------------

Bisexualita je sexuálna orientácia, za priaznivých okolností, sprevádzaná schopnosťou vytvárať plnohodnotný citový vzťah s osobou alebo osobami opačného alebo toho istého pohlavia. Bisexuálni jedinci môžu mať teda telesnú aj citovú náklonnosť k osobám oboch pohlaví.

Referencie
----------

1. ↑   *Lesba alebo lesbička? Vysvetlíme vám pojmy zo skratky LGBTI* [online]. pridekosice.sk, 2020-07-31, [cit. 2021-05-15]. Dostupné online.
2. ↑  Ministerstvo spravodlivosti Slovenskej republiky. *Práva lesieb, gejov, bisexuálnych, transrodových a intersexuálnych ľudí: Východiskový materiál do Celoštátnej stratégie ochrany a podpory Ľudských práv v Slovenskej republike* [online]. Ministerstvo zahraničných vecí a európskych záležitostí Slovenskej republiky, [cit. 2021-05-15]. Dostupné online.
3. ↑   *Definícia* [online]. homofobia.sk, [cit. 2021-05-15]. Dostupné online.
4. ↑   *Verbálny prejav nenávisti a trestný čin páchaný z nenávisti proti homosexuálnym ženám a mužom, bisexuálom a transsexuálom* [online]. Agentúra Európskej únie pre základné práva, [cit. 2021-05-15]. Dostupné online.

Literatúra
----------

* BASS, Ellen; KAUFMAN, Kate. *Láska je láska: knižka pre lesbickú, gejskú a bisexuálnu mládež*. Bratislava : Aspekt, 2003. 272 s. ISBN 80-85549-40-9.

| * z
* d
* u
LGBTQI |
| --- |
| Základné LGBTQI pojmy | 
* lesba
* gej
* bisexualita
* nebinárny rod
* transrodovosť
* queer
* intersexualita

 |
| Sexuálna orientácia | 
* asexualita
* bisexualita
* heterosexualita
* homosexualita
* sexuálna orientácia
* rodová identita

 |
| Rodová identita | 
* cisrodovosť
* gender
* genderqueer
* intersexualita
* nebinárny rod
* transrodovosť

 |
| Ďalšie pojmy | 
* coming out
* deadnaming
* homofóbia
* misgendering
* outing
* rodová ideológia
* tranzícia
* rodovo neutrálny jazyk

 |
| Kultúra | 
* dúhová vlajka
* drag queen/drag king
* pride

 |
| Kategórie | 
* kultúra
* organizácie
* osobnosti
* poďla štátu

 |